Staatsrede vanjaar in Kaapstadse stadsaal gelewer | Maroela Media
Die Kaapstad-stadsaal. (Foto: Maroela Media)
Pres. Cyril Ramaphosa sal sy staatsrede op 10 Februarie in die Kaapstadse stadsaal lewer.
Dié besluit volg nadat 'n verwoestende brand Sondag enorme skade aan die parlementêre kompleks in die Moederstad aangerig het.
Die gebou wat die Nasionale Vergadering huisves en waar die staatsrede gewoonlik gelewer word, is ook deur die vlamme beskadig.
Dit het die parlement genoodsaak om 'n alternatiewe plek te vind om hierdie belangrike geleentheid op die parlementêre kalender aan te bied.
Die parlement sê in 'n verklaring dat die stadsaal 'n geskikte perseel is wat sy infrastruktuur en kapasiteit betref, maar ook as gevolg van die gebou se historiese betekenis.
"Die stadsaal is die eerste plek waar die stigterspresident van ons demokratiese Suid-Afrika, oudpres. Nelson Mandela, die nasie ná sy vrylating uit die tronk op 11 Februarie 1990 met Ramaphosa aan sy sy toegespreek het.
"Op 9 Mei 1994 het wyle aartsbiskop Desmond Tutu Mandela op dieselfde balkon aan duisende jubelende Suid-Afrikaners voorgestel ná sy verkiesing in die Nasionale Vergadering as die eerste demokratiese president."
'n Standbeeld van Mandela pronk ook voor die stadsaal, wat in 1905 gebou is.
Die parlement sê in die verklaring voorts dat die besluit om die staatsrede buite die Nasionale Vergadering te hou ook in ooreenstemming met die gesamentlike reëls en voorskrifte van die parlement is. Dit bepaal dat 'n gesamentlike sitting daar gehou mag word. Daar sal ook aan alle voorskrifte voldoen word. "Die voorsittende beamptes sien uit na 'n suksesvolle staatsrede.
"As Suid-Afrikaners is ons veerkragtige mense en het ons baie probleme in die verlede oorkom. Daarom sal ons uit hierdie as opstaan ​​en herbou, herstel, vernuwe en vorentoe marsjeer in ons voortdurende poging om 'n demokratiese, nie-rassige, nie-seksistiese, verenigde en welvarende samelewing te bou waarna ons almal streef."
Parlement se sproeierstelsel jare laas gediens – verslag
En oor n paar jaar vanuit n shack in Khayelitsha
Dalks brand hy ook nog af binnekort, seker ook geen instandhouding gedoen nie.
Dalk het die ANC kaders hulle oë op die vernietiging van die Kaapse Stadsaal. Wie weet? Alles moet brand.
"As Suid-Afrikaners is ons veerkragtige mense" en "ons sal uit hierdie as opstaan en herbou". Die mense wat die land opgebou het word uitgevloek en tot derde klas burgers gereduseer. Die plunderaars, branbstigters en afbrekers gaan nou herbou? Soos altyd is die grootpratery baie maar my oupa het gesê: Talk is cheap. Laat ons sien hoe hierdie onbevoegde klomp skelms die gemors wat hulle in dié land aangerig het reg maak. Moenie asem ophou nie…
BAIE MOOI!!!! Uiteindelik is een van die GROOTSTE probleme in Suid Afrika oorkom, ons het n plek vir die president om sy staatsrede te hou. Sou nou kan die regering uit hulle paniek uit kom want die is mos nou nie meer n probleem nie. Ek klap hande en dans jubelend rond…… Waarom was hierdie onderwerp nou so baie in die nuus? Daar is derduisende geboue en sale en staats konferensie kamers waar dit in gehou kan word maar hulle gaan aan asof die hele land afgebrand het en daar glad nie meer n skadu kol oor is nie….. Pleks… Lees meer »